شه‌فه‌ق نيوز/ وڵاته‌يل يه‌كگرتگ بريار ره‌وانه‌كردن 200 سه‌رباز تر زيايه‌ كرد ئه‌را خوه‌رهه‌ڵات ناوين له‌وه‌ر وه‌هيزكردن هيزه‌يل ئه‌مريكى ك وجوود ديرن له‌ ناوچه‌گه‌.
له‌ى باوه‌ته‌و، كه‌ناڵ "فوكس نيوز" له‌ زووان سه‌رچه‌وه‌يگ ئاگادار سه‌ربازى وت: دو سريه‌ى تر سه‌ر وه‌ تيم 82 هيزه‌يل داوه‌زينكار ئاسمانى ئه‌مريكى ئه‌كريه‌ن ك شماره‌يان نزيكه‌ى 200 سه‌ربازه‌ له‌ سوريا و عراق له‌بان داواكارى جه‌نراڵ ستيفن تاونزند سه‌ركرده‌ى فه‌رمانده‌يى ئه‌مريكى دژ ريكخرياگ ترۆريستى داعش له‌ به‌غدا.
جى باسه‌، كه‌ناڵ ناوبرياگ ئاماژه‌ وه‌يه‌يش كرد ك ئاشكرا نيه‌ كام وڵات ئى هيز زيايه‌ ره‌وانه‌ كردگه‌و پيشبينى يه‌يش ئه‌كريه‌ێد پنتاگۆن ئاشكراى بكا له‌ ئاينده‌يگ نزيك.
